جمهورباشقانلیغی سؤزچوسو ابراهیم قالین، آوروپا اؤلکه‌لری‌نین، 16 آوریلده گئچیریله‌جک خالق اویلاماسینا باغلی توتومونو تنقید ائتدی.
دیلی صاباح قزئتی اوچون قلمه آلدیغی "آوروپا تورکیه‌نی اؤته‌کی اولا‌راق می گؤرور؟" باش‌لیق‌لی یازیدا قالین، آوروپا‌لی سیاستچی‌لرین خالق اویلاماسی مدتینده "یوخ" دئینلره آچیق‌دان دستک وئردیگینه ایشاره ائتدی.
مقاله‌ده، آوروپا‌داکی تورکیه باسقی‌سینا توخونان و سوئیسین برن شهرینده ترور هؤرگوتو یانداش‌لاری‌نین آسدیغی ​​جمهورباشقانی اردوغانی هدف آلان پانکارت دگرلندیرن قالین؛
"نه زامان‌دان بری بیر اؤلکه‌نین دؤولت باشقانی‌نین اؤلدورولمه‌سی چاغریسی آوروپادا نورمال قارشیلانیر اولدو؟" دئیه سوروشدو.
بعضی آوروپا‌لی سیاستچی‌لرین "یوخ" کامپانیاسینا آچیق‌دان دستک وئردیگینی قید ائدن قالین، آوروپانین طرف توتان توتومونو تنقید ائتدی.
قالین؛
"بعضی آوروپا‌لی سیاستچی‌لر 16 آوریل خالق اویلاماسینی او قدر ساپلانتیلی حالا گتیردی‌لر کی آچیقجا "یوخ" دئینلری دستکلمک‌دن چئکینمیرلر. تورک سیاستچی‌لری تورکیه‌نین ایچ مسئله‌لرینی آوروپایا داشیماقلا سوچلارکن اؤزلری تورییه‌ده داوام ائدن بیر دارتیشمادا طرف اولورلار" دئدی.
قالین آوروپا‌داکی بعضی تورک سیاستچی‌لرین ده "یوخ" کامپانیاسینا دستک وئردیگینه دقت چئکرکن دؤولت کانال‌لاری‌نین دا طرف‌لی یایین ائتدیگینی وورغولادی.
سؤزچو، آوروپانین صمیمیتی‌نین ترورلا مباریزه‌ده اؤزونو بللی ائتدیگی‌نی وورغولادی.
ابراهیم قالین؛
"آوروپا‌لی‌لار حقیقتا تورکیه‌نی اؤنمسه‌سه‌لردی تورکیه‌نی ترورا قارشی وئردیگی مباریزه‌ده سومود ائیلم و ساغلام بیر دایانیشما ایله دستکلرلردی" دئیه یازدی.
قالین، آوروپانین تورکیه‌نی گوندمده توتا‌راق اؤز ایچری‌سین‌دکی خاریجی دوشمن‌لیگی، ایشسیزلیک، برابرسیزلیک و عرقچی‌لیق کیمی پروبلئم‌لرین‌دن قاچدیغینا دا دقت چئکدی.
